  Майя Бывальцева Удмуртилэн шоркараз трос калык люкаськоно интыосын 1-тӥысен 4-тӥ шуркынмонозь быдэ вуэм муртъёслы грипплы пумит прививка пуктылозы, ивортэ элькунысь тазалыкез утёнъя министерстволэн пресс-службаез. Туннэ но ӵуказе (16 часысен 20 часозь) эмчиос «Столица» вузкарон центрын ужалозы, нош 3-тӥ но 4-тӥ шуркынмонэ (10 часысен 18 часозь) — Шор площадьын. Со сяна, 4-тӥ шуркынмонэ 10 часысен 13 часозь прививка пуктыны луоз карысь Шор рынокын (рыноклэн валтӥсь юртаз, администраторлэн висъетаз). Тӥледыз одно ик учкоз эмчи-терапевт, тазалыктэс дунъялоз. Могӟетъёс ӧвӧл ке, прививка соку ик лэсьтозы Удмуртиысь тазалыкез утёнъя министерстволэн пресс-службаезПусъемын, куарусёнэ-коньывуонэ та выллем ужрадъёсын 800 пала адями грипплэсь прививка пуктӥз. Тодэ вайытом, парсь но гонконг грипп алямез Удмуртиын шуркынмонэ — толсуре возьмало. Тегъёс: Тазалык Ижкар Удмуртия грипп Тазалыкезутёнъяминистерство тазалыкезутён  